钦定古今图书集成/明伦汇编/官常典/第074卷 > 乐山侯正则
## 钦定古今图书集成/明伦汇编/官常典/第074卷 > 乐山侯正则

按《南史梁临川靖惠王传》：“靖惠王宏子正则，字公衡，
天监初，以王子封乐山侯，累迁太子洗马舍人，恒于
第内私械百姓，令养马，又盗铸钱。大通二年，坐匿劫
盗削爵，徙郁林。帝敕广州日给酒肉，南中官司犹处
以侯礼。正则滋怨诸父，与西江督护靳山顾通室，招
诱亡命，将袭番禺。未及期而事发，遂鸣鼓会将攻州”
城，刺史元景仲命长史元孝深讨之。正则败逃于厕，
村人缚送之，诏斩于南海。有司请“绝属籍，收妻子”，诏
听绝属籍，妻子特原。